

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**

**ΓΡΑΦΕΙΟ ΤΥΠΟΥ**

Αθήνα, 29 Νοεμβρίου 2017

**ΑΝΑΚΟΙΝΩΣΗ**

 **Συμμετοχή της Υπουργού Διοικητικής Ανασυγκρότησης, Όλγας Γεροβασίλη, στο Ετήσιο Τακτικό Συνέδριο της Κεντρικής Ένωσης Δήμων Ελλάδας, που θα πραγματοποιηθεί στα Ιωάννινα**

Η Υπουργός Διοικητικής Ανασυγκρότησης, Όλγα Γεροβασίλη, θα παρευρεθεί στο Ετήσιο Τακτικό Συνέδριο της Κεντρικής Ένωσης Δήμων Ελλάδας (ΚΕΔΕ), που θα πραγματοποιηθεί στα Ιωάννινα στις 30 Νοεμβρίου – 2 Δεκεμβρίου 2017.

Η Υπουργός θα απευθύνει χαιρετισμό κατά την αυριανή έναρξη των εργασιών του Συνεδρίου, όπου θα αναφερθεί εκτενώς στις υλοποιούμενες μεταρρυθμίσεις στη Δημόσια Διοίκηση.